ปลุกผีออกจากหลุม
สะใจแฟน ปิศาจแดง ทั่วทั้งโลกหลังทีมรักอย่างแมนเชสเตอร์ ยูไนเต็ด ระเบิดฟอร์มบุกไปถล่ม บลูเบิร์ด คาร์ดิฟฟ์ ซิตี้ ขาดลอย 5–1 และเป็นการประเดิมคุมทีมของโอเล กุนนาร์ โซลชา ที่เข้ามารับหน้าที่กุนซือขัดตาทัพแทนที่ของโจเซ มูรินโญ นายใหญ่ชาวโปรตุกีส ที่ปลดออกจากตำแหน่ง,สกอร์ในนัดนี้เป็นครั้งแรกในรอบ 5 ปี ที่ แมนฯยูสามารถยิงประตูคู่ต่อสู้ได้ถึง 5 เม็ด โดยครั้งสุดท้ายคือ เกมนัดสุดท้ายในการคุมทีมของ เซอร์อเล็กซ์ เฟอร์กูสัน ในปี 2013 ครั้งนั้นจบลงด้วยการเสมอเวสต์บรอมวิช 5-5 หลังจากหมดยุค เฟอร์กี้ ไม่ว่าจะเป็นเดวิด มอยส์, หลุยส์ ฟาน กัล หรือแม้กระทั่งโจเซ มูรินโญ ก็ไม่เคยทำทีมยิงได้มากขนาดนี้ เรียกได้ว่าเป็นการเปิดยุค โซลชา ERA ได้อย่างสวยงาม,แต่นอกจากสกอร์ที่ขาดลอย เรายังได้เห็นการเปลี่ยนแปลงของผู้เล่นแมนฯยูมากพอสมควร ทั้งๆที่ขุมกำลังแทบจะไม่ได้เปลี่ยนไปจากยุคของมูรินโญแต่อย่างใด,โดยเฉพาะความกระตือรือร้นของนักเตะที่มีมากขึ้น ทุกคนมีส่วนร่วมกับเกมกันเกือบทั้ง 11 คน บอลเสียเมื่อไรก็วิ่งแย่งเอาคืนแบบกัดไม่ปล่อย,ยิ่ง 3 ประสานแนวรุกทั้งแอนโธนีย์ มาร์กเซียล, มาร์คัส แรชฟอร์ด และเจสซีย์ ลินการ์ด โอ๊ยยยดูแล้วเพลิดเพลินใจ ปรับเรื่องความเฉียบคม อีกนิด รับรองสะพรึงกันทั้งลีกแน่,แถมถ้าได้อเล็กซิส ซานเชซ กับโรเมลู ลูกากู กลับมาอีกนะ ไม่อยากจะนึกว่ามันจะเลิศแค่ไหน,เช่นเดียวกับการทำเกมของปอล ป็อกบา กองกลางทีมชาติฝรั่งเศส ที่ได้กลับมาลงตัวจริงอีกครั้งหลังจากโดนดร็อปไป 3 เกมติด เกมนี้โซลชาแทบจะปล่อยให้ป็อกบาเล่นแบบฟรีสไตล์ที่เขาอยากเล่น ซึ่งก็ถือว่าเจ้าตัวตอบแทนความไว้วางใจได้ค่อนข้างดี,กองกลางวัย 25 ปี ทำเกมเดินหน้าไม่มีหยุดสร้างสรรค์โอกาสให้เพื่อนร่วมทีม เสียบอลยังวิ่งไล่จนเอากลับคืนมาได้ และไม่เล่นเหยาะแหยะแบบสมัย มูรินโญ แถมเสียบอลยังวิ่งไล่จนเอากลับคืนมาได้ เรียกว่าเปลี่ยนจาก ป็อกบา สมัยมู เป็นคนละคนเลยทีเดียว,ป็อกบาเป็นคนที่มีของอยู่แล้ว แต่อยู่ที่ว่าผู้จัดการทีมจะสามารถดึงเอาฟอร์มที่ดีที่สุดของเขาออกมาได้หรือไม่ ถ้าไม่แน่จริงคงไม่มีดีกรีแชมป์โลกติดตัวมาอย่างแน่นอน และก็เป็นโซลชา ที่แม้จะเพิ่งเข้ามาก็รู้ว่าจะใช้งานกับอดีตมิดฟิลด์ยูเวนตุสยังไง,สิ่งที่รู้สึกได้คือไม่เคยเห็นบรรยากาศแบบนี้ เกมรุกแบบนี้ สไตล์หมาบ้าวิ่งสู้ฟัดแบบนี้มานาน กว่า 5 ปี,เรียกได้ว่าการเลือกเอาโซลชาที่มีดีเอ็นเอของ เฟอร์กี้ อยู่เต็มตัวมาคุมทัพนั้นเป็นการเลือกที่ถูกต้องที่สุดของบอร์ดบริหาร ปิศาจแดง,แม้เพียงแค่นัดแรก แต่ก็พอให้เห็นแสงสว่างรำไรที่พอลุ้นจะขยับขึ้นไปติดท็อปโฟร์หลังมืดสนิทมานาน,3 เกมต่อไปในช่วงสิ้นปีเจอฮัดเดอร์สฟิลด์, บอร์นมัธ และนิวคาสเซิล คือบททดสอบที่แท้จริงของโซลชา ว่าจะพาทีมก้าวไปสู่ความสำเร็จที่บอร์ดบริหารตั้งเป้าได้หรือไม่,เช่นเดียวกับเกมยูฟ่า แชมเปียนส์ลีก รอบ 16 ทีม ที่จะเจอกับปารีส แซงต์ แชร์กแมง จ่าฝูงลีกเอิง ฝรั่งเศส ที่มีเนย์มาร์ กับคิเลียน เอ็มบัปเป ก็เถอะ บอกได้เลยว่าชั่วโมงนี้สู้ได้ยาวๆ,การมาของโซลชาเป็นการปลุก ผี ออกจากหลุมอย่างแท้จริง,แมนฯ ยูไนเต็ด ยุคใหม่เริ่มต้นขึ้นแล้ว,มะระหวาน
สะใจแฟน ปิศาจแดง ทั่วทั้งโลกหลังทีมรักอย่างแมนเชสเตอร์ ยูไนเต็ด ระเบิดฟอร์มบุกไปถล่ม บลูเบิร์ด คาร์ดิฟฟ์ ซิตี้ ขาดลอย 5–1และเป็นการประเดิมคุมทีมของโอเล กุนนาร์ โซลชา ที่เข้ามารับหน้าที่
แมนยู,แมนเชสเตอร์ ยูไนเต็ด,โอเล กุนนาร์ โซลชา,มะระหวาน,ตะลุยฟุตบอลโลก